CELEX: 62010CN0179
Language: el
Date: 2010-04-09 00:00:00
Title: Υπόθεση C-179/10: Προσφυγή της 9ης Απριλίου 2010 — Ευρωπαϊκή Επιτροπή κατά Γαλλικής Δημοκρατίας

19.6.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 161/35
            
         
      Προσφυγή της 9ης Απριλίου 2010 — Ευρωπαϊκή Επιτροπή κατά Γαλλικής Δημοκρατίας
      (Υπόθεση C-179/10)
      (2010/C 161/52)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: E. Gippini Fournier και K. Walkerová)
      
         Καθής: Γαλλική Δημοκρατία
      
         Αιτήματα της προσφεύγουσας
      
      Η προσφεύγουσα ζητεί από το Δικαστήριο:
      
                  —
               
               
                  να διαπιστώσει ότι η Γαλλική Δημοκρατία, παραλείποντας να εκτελέσει την απόφαση της Επιτροπής, της 14ης Ιουλίου 2004, σχετικά με τις ενισχύσεις που χορηγήθηκαν στον τομέα της αλιείας και της υδατοκαλλιέργειας στην Κορσική από το 1986 έως το 1999 (1), μέσω της ανακτήσεως από τους δικαιούχους των ενισχύσεων που κρίθηκαν παράνομες και μη συμβατές με την κοινή αγορά δυνάμει του άρθρου 1 της εν λόγω αποφάσεως, και παραλείποντας να ενημερώσει την Επιτροπή για τα μέτρα που έλαβε προκειμένου να συμμορφωθεί προς την ως άνω απόφαση, παρέβη τις υποχρεώσεις που υπέχει από το άρθρο 288, τέταρτο εδάφιο, ΣΛΕΕ, και τα άρθρα 4 και 5 της εν λόγω αποφάσεως·
               
            
                  —
               
               
                  να καταδικάσει τη Γαλλική Δημοκρατία στα δικαστικά έξοδα.
               
            
         Ισχυρισμοί και κύρια επιχειρήματα
      
      Κατά το άρθρο 4 της αποφάσεως της Επιτροπής 2005/238/ΕΚ, η Γαλλία ενημερώνει την Επιτροπή, εντός προθεσμίας δύο μηνών από την ημερομηνία κοινοποιήσεως της εν λόγω αποφάσεως, σχετικά με τα μέτρα που έλαβε για να συμμορφωθεί προς αυτή. Εντούτοις, πλέον των πέντε ετών από της παραλαβής της αποφάσεως από τις γαλλικές αρχές και παρά την αποστολή επτά εγγράφων, η χορηγηθείσα ενίσχυση δεν ανακτήθηκε από τις δικαιούχους επιχειρήσεις και, προφανώς, κανένα συγκεκριμένο μέτρο δεν λήφθηκε προς τον σκοπό αυτό. Επιπλέον, η καθής δεν προέβαλε κανένα λόγο απόλυτης αδυναμίας εκτελέσεως της αποφάσεως.
      
         (1)  Απόφαση της Επιτροπής 2005/238/ΕΚ, της 14ης Ιουλίου 2004, σχετικά με τις ενισχύσεις που χορηγήθηκαν στον τομέα της αλιείας και της υδατοκαλλιέργειας στην Κορσική από το 1986 έως το 1999 (ΕΕ 2005, L 74, σ. 41).